Kyivs metro

**Metroen i Kyiv** er T-banesystemet i Ukrainas hovedstad Kyiv. Metroen ble satt i drift i 1960, og er dermed Ukrainas første T-banesystem, og det tredje i Sovjetunionen etter Moskvas metro og St. Petersburgs metro. Metroen i Kyiv har 1,38 millioner daglige passasjerer, og står for 42,5 % av byens offentlige transport målt i antall reisende.

## Linjer
Metroen har tre linjer i drift (markert med rødt, grønt og blått på metrokartet), og én linje under bygging (markert i oransje). Den røde linjen (M1) ble satt i drift i 1960, mens den blå (M2) og den grønne (M3) ble satt i drift i henholdsvis 1976 og 1989.

Kyivs metro har 52 stasjoner. Omtrent halvparten ligger svært dypt (på samme måte som i Moskva), mens den andre halvparten ligger like under jorden eller på bakkenivå.

Alle linjene har navn som korresponderer med de endestasjonene som opprinnelig var planlagt i 1945; eksempelvis skulle linje M1 Svyatoshinsko–Brovarska etter planen vært ført frem til byen Brovary, men stopper 11&nbsp;km unna på stasjonen Lisova.

### M1 (Svyatoshinsko–Brovarska)
Linjen Svyatoshinsko–Brovarska er totalt 22,7 km lang, og angitt med en rød linje på metrokartet. Det er 18 stasjoner på linjen; tolv av dem er under bakken. Linjen er hovedlinjen i Kyivs metronett, og det er 550&nbsp;000 passasjerer som reiser med den hver dag. Korteste distanse mellom to stasjoner på linjen er avstanden mellom stasjonene Teatralna og Khreschatyk; avstanden er på 766 m. Lengste distanse mellom to stasjoner på rød linje er mellom Beresteiska og Shuliavska; avstanden er der på 2,3&nbsp;km.

Linjen består av følgende stasjoner: 
# Akademmistechko
# Zhytomyrska
# Sviatoshyn
# Nyvky
# Beresteiska
# Shuliavska
# Politekhnichnyi Instytut
# Vokzalna
# Universytet
# Teatralna → Zoloti Vorota 
# Khreshchatyk → Maidan Nezalezhnosti 
# Arsenalna
# Dnipro
# Hydropark
# Livoberezhna
# Darnytsia
# Chernihivska
# Lisova

### M2 (Obolonsko–Teremkivska)
Linjen Obolonsko–Teremkivska er 21 km lang og markert med en blå linje på metrokartet. Det er 18 stasjoner på strekningen. Linjen har mer en 460&nbsp;000 reisende passasjerer hver dag. 

Korteste distanse mellom to stasjoner på blå linje er mellom Palats "Ukraina" og Lybidska; avstanden på den strekningen er 835&nbsp;m. Den lengste avstanden mellom to stasjoner på blå linje er strekningen mellom Obolon og Pochaina; avstanden mellom de to stasjonene er på 1,7&nbsp;km.

Linjen består av følgende stasjoner:
# Heroiv Dnipra
# Minska
# Obolon
# Pochaina
# Tarasa Shevchenka
# Kontraktova Ploshcha
# Poshtova Ploshcha
# Maidan Nezalezhnosti → Khreshchatyk 
# Ploshcha Ukrainskykh Heroiv → Palats Sportu 
# Olimpiiska
# Palats "Ukrayina"
# Lybidska
# Demiivska
# Holosiivska
# Vasylkivska
# Vystavkovyi Tsentr
# Ipodrom
# Teremky

### M3 (Syretsko-Pecherska)
Linjen Syretsko-Pecherska er 23,8&nbsp;km lang og markert med en grønn linje på metrokartet. Det er 16&nbsp;stasjoner på linjen; alle stasjonene befinner seg under bakken. Linjen har mer en 350&nbsp;000 reisende passasjerer hver dag. Korteste distanse mellom to stasjoner på denne linjen er mellom stasjonene Zoloti Vorota og Palats Sportu; det linjestrekket er på 788&nbsp;m. Lengste distanse er strekningen mellom stasjonene Vydubychi og Slavutych, som er på 3&nbsp;km. 

Linjen består av følgende stasjoner:
# Syrets
# Dorohozhychi
# Lukianivska
# Lvivska Brama  (ikke ferdigbygget)
# Zoloti Vorota → Teatralna 
# Palats Sportu → Ploshcha Ukrainskykh Heroiv 
# Klovska
# Pecherska
# Zvirynetska
# Vydubychi
# Telychka  (ikke ferdigbygget)
# Slavutych
# Osokorky
# Pozniaky
# Kharkivska
# Vyrlytsia
# Boryspilska
# Chervony Khutir

## Organisasjon

Metroen drives nå av et privat selskap eiet av det offentlige, etter at dette ble skilt ut fra jernbanedepartementet tidlig på 1990-tallet. Driftsinntektene er tredelte; i tillegg til offentlige overføringer (både fra stat og kommune) får metroen også inntekter fra billettsalg og fra reklame. 

Metrobygging er skilt ut i et eget datterselskap. Videre utbygging av linjenettet ble finansiert både med overskudd fra metrodriften og med egne overføringer fra stat og kommune.

## Billettsystem

Metroen har en flat takst på 8.0 hryvnia uansett lengde på reisen.

Betalingen skjer ved bruk av forhåndskjøpte polletter, som kjøpes i automater på stasjonene. Noen stasjoner tar også mynter på 50&nbsp;kopijky direkte. Det finnes også en månedskortordning med et kort med magnetstripe. 

Billettprisen var opprinnelig 50&nbsp;sovjetiske kopek, men etter revalueringen av rubelen i 1961 ble prisen satt til 5&nbsp;kopek. Denne prisen holdt seg stabil i 30&nbsp;år. Etter Sovjetunionens fall gikk Ukraina inn i en periode med hyperinflasjon, og i 1996 var den nominelle prisen oppe i 30&nbsp;000 rubler. Etter at ukrainerne strøk fem nuller i valutareformen samme år, gikk prisen ned til 0,3&nbsp;hryvnja. Siden den gang har det bare vært én prisøkning, til 2,0&nbsp;hryvnja i 2010. Billettprisen bestemmes (i alle fall på papiret) av kommuneadministrasjonen, og skal godkjennes av staten.

## Referanser


## Eksterne lenker
*